ABFSU

All Burma Federation of Student Unions (ABFSU) er en paraplyorganisasjon som omfatter alle studentunionene i Burma, og som kjemper for uavhengige akademiske institusjoner og for studenters rettigheter. ABFSU kjemper også mot det burmesiske militærregimet, og gir informasjon til utenlandsk media om situasjonen i Burma.BBC News - World: Asia-Pacific Burma government arrests opposers, besøkt 5. februar 2019.Burma.no - Min Ko Naing til Norge , besøkt 5. februar 2019.

Organisasjonen kan ikke lenger operere åpent inne i Burma, og opprettet i 1988 en egen avdeling utenfor landet, for å informere det internasjonale samfunnet om regimets undertrykking av demokratiaktivister og rasering av utdanningssektoren. ’All Burma Federation of Students Unions – Foreign Affairs Committee’ (ABFSU-FAC) arbeider også for å fremme og styrke internasjonale studentorganisasjoner og -aktivisme.

 Historie 
Studentorganisasjonen Rangoon University Students' Union (RUSU) ble etabler i 1931, og i 1935 ble denne ledet av Aung San, Ko Nu, Ko Thein Pe og Ko Kyaw Nyein. Disse ledet en studentstreik mot de britiske kolonimaktene. Den første studentkonferansen ble arrangert i Rangoon i 1936, der ble All Burma Students' Union (ABSU) etablert, med Ko Yarship som leder og Ko Aung San som nestleder, og ABSU ble endret til All Burma Federation of Student Unions (ABFSU) i 1951 for å inkludere studenter i hele Burma. 

ABFSU har spilt en framtredende rolle i kampen mot undertrykkende regimer i Burma – fra britiske koloniherrer og japanske okkupasjonsstyrker til det nåværende militærregimet, som tok makten i 1962.Student Peace Prize - All Burma Federation of Student Unions and Min Ko Naing , besøkt 5. februar 2019.Burma Campaign UK - ABMA, 88 Generation Students & ABFSU condemn Burma's military for imprisonment of Aung San Suu Kyi, besøkt 5. februar 2019.

 Referanser 

 Kilder 
 Brief History of All Burma Federation of Student Unions (ABFSU)

Kategori:Myanmarsk kultur
Kategori:Myanmarsk politikk
Kategori:Studentforeninger
Kategori:Etableringer i 1951